محەممەد شەییاع سوودانی
محەممەد شیاع سابر حاتەم سوودانی ( ناسراوە بە محەممەد شیاع سوودانی) (لەدایکبووی ١٩٧٠) سیاسەتوانێکی عێراقییە، لە ٢٧ی تشرینی یەکەمی ٢٠٢٢ەوە سەرۆک وەزیرانی عێراقە. وەزیر بوو لە کابینە جیاوازەکانی عێراق، وەزیری مافی مرۆڤ و وەزیری کار و کاروباری کۆمەڵایەتی، چەند وەزارەتێکی بە وەکالەت بەڕێوەبردووە. پارێزگاری میسان بووە لە ٢٠٠٩ و ٢٠١٠.

سەرەتای ژیان
سودانی لە ساڵی ١٩٧٠ لە بەغدا لەدایکبووە، خێزاندارە و خاوەنی چوار کوڕە. سودانی خاوەنی بڕوانامەی بەکالۆریۆسە لە زانکۆی بەغدا لە زانستی کشتوکاڵ و ماستەریش لە بەڕێوەبردنی پرۆژە. لە تەمەنی 10 ساڵیدا، شایەتحاڵی لەسێدارەدانی باوکی و پێنج ئەندامی دیکەی بنەماڵەکەی بووە کە لەسەر ئەندامێتی لە حیزبی دەعوەی ئیسلامیدا لەسێدارە دراون. هەروەها سودانی بەشداری لە ڕاپەڕینەکانی ساڵی ١٩٩١ کرد کە دوای کۆتایی هاتنی شەڕی کەنداو دەستی پێکرد. لە ساڵی ١٩٩٧ دامەزرا لە فەرمانگەی کشتوکاڵی میسان کە تێیدا بەرپرسی بەشی کشتوکاڵی شاری کومایت و بەرپرسی بەشی کشتوکاڵی شاری عەلی ئەلشەرقی و بەرپرسی بەشی بەرهەمهێنانی کشتوکاڵی و سەرپەرشتیاری ئەندازیار بوو لە بەرنامەی توێژینەوەی نیشتمانی لەگەڵ خۆراک و کشتوکاڵ ڕێکخراوی نەتەوە یەکگرتووەکان.

دوای داگیرکردنی عێراق لەلایەن ئەمریکا و هاوپەیمانەکانی لە ساڵی ٢٠٠٣، سودانی وەک ڕێکخەر لە ئیدارەی پارێزگای میسان کاری کردووە. لە ساڵی ٢٠٠٤ سودانی وەک سەرۆکی شارەوانی شاری ئامارە دەستنیشانکرا، لە ساڵی ٢٠٠٥ وەک ئەندامی ئەنجومەنی پارێزگای میسان هەڵبژێردرا. لە ساڵی ٢٠٠٩ دووبارە هەڵبژێردرایەوە و لەلایەن ئەنجومەنەوە کرا بە پارێزگار.

سەرچاوەکان 
 
 

سەرۆک وەزیرانی عێراق
لەدایکبووانی ١٩٧٠
دەرچووانی زانکۆی بەغدا
زیندووان
وەزیرانی حکوومەتی عێراق
ڕووداوە ھەنووکەیییەکان